# Victoria (Kanada)

    Artikulu hau Kanadako Columbia Britainiarreko hiriari buruzkoa da; beste esanahietarako, ikus «Victoria (argipena)».
Victoria Kanadako Columbia Britainiarra probintziako hiriburua da. Bere inguruko herriekin, Vancouver aurretik duela, probintziako bigarren hiri populatuena da. Vancouver uhartearen hegoaldean dago kokatua.
2006ko erroldaren arabera 78.057 biztanle bizi ziren bertan.
Victoria, Columbia Britainiarreko hiriburua, Vancuverren uhartean kokatuta dago, hegoaldeko isurialdean. Britainiar estiloko hiria da. Han egotean, Erresuma Batuko edozein hiritan zaudela ematen du. Aipagarriena kaia da. Kaitik Victoriako eraikin inportanteenak ikus daitezke: the Fairmont express hotela, Columbia Britainiarreko parlamentua eta BC Museum (edo British Columbia Museum), besteak beste. BC Museum-ean British Columbiako Historiako aztarnak gordeta daude. Museoaren aurrean, ohiko “totem”ek antzinako historia erakusten digute. Totemek kontatzen digute familiar indiarren historia. Zenbat eta totem handiago, hainbat eta historia luzeago. Hiri erditik pasatzean, denetarik aurki daiteke. Han, erdian, Kanadako merkatal zentroa ospetsuena dago: Eaton center. Marka guztiak batzen dira han. Gainera, Kanadako zergak baxuagoak direnez, bai arropak, bai opariak oso merke lor daitezke. Kaiaren alde batean, autobus geltokia dago. Handik, unibertsitateraino ailegatzen da. UVIC du izena. Nahiz eta BCko ospetsuena ez izan, hango bizia ikustea merezi du. Eraikinak arruntak dira. Ikasketak, berriz, ezagutu beharrekoak dira, izan ere, metodo pedagogiko nahiko berezia dute. Victoria esaten zaionari, bospasei herri dira. Haien artean, aipagarriak dira Saanich eta Langford. Eremuak 300.000 biztanle inguru du. Victoria erditik irten bezain laster Amerikan zaudela nabaritzen da. Herri horiek bi solairutako etxez lepo daude. Bata bestearen atzean.

## Historia

James Cook, Royal Navy-ko Kapitainak, Vancuver uhartea topatu zuen, 1778 urtean. Hogei urte beranduago, Vancouver kapitainak, Espainiako Bodega y Quadra kapitainarekin, uhartea eskuratu zuen Britainiar inperioarentzat. Bi horiengatik, Vancouver eta Quadraren uhartea izan zen izena.

## Klima

Datu klimatikoak (Victoria, Gonzales) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 17.1 | 17.4 | 23.6 | 27.0 | 31.6 | 34.6 | 36.0 | 33.4 | 31.6 | 24.6 | 18.9 | 15.0 | 36.0 |
| Batez besteko tenperatura maximoa (°C) | 7.0 | 8.6 | 10.6 | 13.1 | 15.9 | 17.9 | 19.8 | 20.1 | 18.5 | 13.8 | 9.4 | 7.1 | 13.5 |
| Batez besteko tenperatura (ºC) | 5.0 | 6.2 | 7.6 | 9.6 | 12.1 | 14.0 | 15.6 | 15.9 | 14.6 | 10.9 | 7.2 | 5.2 | 10.3 |
| Batez besteko tenperatura minimoa (°C) | 3.0 | 3.7 | 4.5 | 6.0 | 8.2 | 10.0 | 11.3 | 11.7 | 10.7 | 7.9 | 5.0 | 3.2 | 7.1 |
| Erregistraturiko tenperatura minimoa (°C) | -14.2 | -11.0 | -7.1 | 0.0 | 2.4 | 5.9 | 7.3 | 7.2 | 4.0 | -2.8 | -11.1 | -15.7 | -15.7 |
| Pilatutako prezipitazioa (mm) | 94.3 | 71.7 | 46.5 | 28.5 | 25.8 | 20.7 | 14.0 | 19.7 | 27.4 | 51.2 | 98.9 | 108.9 | 607.6 |
| Euria (mm) | 85.2 | 68.1 | 45.3 | 28.5 | 25.8 | 20.7 | 14.0 | 19.7 | 27.4 | 51.1 | 95.5 | 101.9 | 583.1 |
| Prezipitazio egunak (≥ 0.2 mm) | 17.0 | 15.4 | 13.6 | 10.4 | 9.0 | 7.1 | 4.9 | 4.8 | 7.9 | 11.9 | 16.1 | 17.5 | 135.6 |
| Euri egunak (≥ 0.2 mm) | 14.6 | 14.3 | 12.9 | 10.4 | 9.0 | 7.1 | 4.9 | 4.8 | 7.9 | 11.9 | 15.3 | 16.1 | 129.2 |
| Elur egunak (≥ 0.2 cm) | 2.6 | 1.7 | 0.7 | 0 | 0 | 0 | 0 | 0 | 0 | 0.1 | 0.8 | 1.9 | 7.8 |
| Eguzki orduak | 74.1 | 93.7 | 149.5 | 201.5 | 266.6 | 273.8 | 327.8 | 297.3 | 204.1 | 153.4 | 83.1 | 68.7 | 2193.3 |
| Iturria: ||||||||||||||

## Hiri senidetuak

Victoria ondorengo hiriekin senidetuta dago:
* Khabarovsk (Errusia)
* Napier (Zeelanda Berria) (Zeelanda Berria)
* Morioka (Japonia)
* Suzhou (Txina)

## Erreferentziak

* ↑ http://www.weatheroffice.gc.ca/canada_e.html Environment Canada

## Kanpo estekak

* (Ingelesez) Victoria hiriko udalaren webgunea.
* Datuak: Q2132
* Multimedia: Victoria, British Columbia / Q2132